Jaunā Derība

Jaunā Derība jeb Jaunās Derības raksti ir Bībeles daļa, kas vēsta par Jēzus Kristus dzīvi un kristietības pirmsākumiem.

Jaunajā Derībā tiek pausts Jēzus evaņģēlijs jeb labā vēsts par to, ka Dievs mīl ikvienu cilvēku un aicina cilvēku atgriezties pie Viņa. Tāpat evaņģēlijā ir vēsts par Dieva valstību, kas darīs galu visām cilvēku ciešanām un īstenos Dieva gribu gan uz Zemes, gan debesīs.

Atšķirībā no Vecās Derības rakstiem, kas, domājams, tika sarakstīti 15.— 4. gadsimtā p.m.ē. ivritā, Jaunās Derības raksti tika sarakstīti 1. gadsimta otrā pusē, sākotnēji grieķu valodas koine variantā (Mateja evaņģēlijs, iespējams, tika vispirms sarakstīts aramiešu valodā un vēlāk pārtulkots uz grieķu valodu).

 Etimoloģija 
Par jaunas derības slēgšanu starp Dievu un cilvēkiem tiek runāts jau Vecajā Derībā.Bībele internetā: Jermemijas 31:31

Jaunajā Derībā tā ir vienošanās, kuru slēdz Jēzus Kristus starp saviem mācekļiem un tiem, kas ticēs viņu vēstij, no vienas puses un Dievu no otras puses, ka viņi tiks pestīti (glābti no nākamās Dieva tiesas), ja saglabās ticību Dievam un Jēzum Kristum (Dieva sūtnim) līdz galam. Šo derību Jēzus slēdz svētā vakarēdiena laikā pirms savas krustā sišanas, kļūdams par šīs derības starpnieku.

 Kanonizēšana 
Senākais Jaunās Derības grāmatu saraksts, kas tuvs mūsdienās pazīstamam ir Muratorija kanons (ap 170.-200. g.). Tajā iekļauti četri evaņģēliji, trīspadsmit Pāvila vēstules, Apustuļu darbi, divas Jāņa vēstules, Jūdas vēstule, Jāņa Atklāsmes grāmata, kā arī Salamana gudrības grāmata ar piebildēm un Pētera Atklāsmes grāmata, taču nav iekļauta piemēram, Vēstule ebrejiem. Mums pazīstamās 27 Jaunās Derības grāmatas pirmais nosauca Aleksandrijas bīskaps Atanasijs savā Lieldienu vēstulē 367. gadā. Šo kanonu apstiprināja Hiponas koncils 393. gadā.

 Rakstu saraksts 
Jaunās Derības rakstus veido 27 raksti un grāmatas, kurus var iedalīt:

 1. vēsturiskās grāmatas (4 evaņģēliji un Apustuļu darbi), 
 2. vēstules (Pāvila, Jēkaba, Pētera, Jāņa un Jūdas vēstules),
 3. pravietojumu grāmata (Jāņa atklāsmes grāmata).

Jaunās Derības rakstu saraksts

 Latviešu Latīņu Latv. Angl. Min. Mateja evaņģēlijs Evangelium secundum Matthaeum Mt. Mt Mt Marka evaņģēlijs Evangelium secundum Marcum Mk. Mk M,Mk Lūkas evaņģēlijs Evangelium secundum Lucam Lk. Lk L,Lk Jāņa evaņģēlijs Evangelium secundum Ioannem Jņ. Jn Jn,Jo Apustuļu darbi Actus Apostolorum Ap.d. Acts A Pāvila vēstule romiešiem Epistula ad Romanos Rom. Rom Ro Pāvila 1. vēstule korintiešiem Epistula I ad Corinthios 1Kor. 1 Cor 1C Pāvila 2. vēstule korintiešiem Epistula II ad Corinthios 2Kor. 2 Cor 2C Pāvila vēstule galatiešiem Epistula ad Galatas Gal. Gal G Pāvila vēstule efeziešiem Epistula ad Ephesios Ef. Eph E Pāvila vēstule filipiešiem Epistula ad Philippenses Fil. Phil Phi Pāvila vēstule kolosiešiem Epistula ad Colossenses Kol. Col C Pāvila 1. vēstule tesaloniķiešiem Epistula I ad Thessalonicenses 1Tes. 1 Thess 1Th Pāvila 2. vēstule tesaloniķiešiem Epistula II ad Thessalonicenses 2Tes. 2 Thess 2Th Pāvila 1. vēstule Timotejam Epistula I ad Timotheum 1Tim. 1 Tim 1T Pāvila 2. vēstule Timotejam Epistula II ad Timotheum 2Tim. 2 Tim 2T Pāvila vēstule Titam Epistula ad Titum Tit. Tit T Pāvila vēstule Filemonam Epistula ad Philemonem Filem. Philem P Vēstule Ebrejiem Epistula ad Hebraeos Ebr. Heb H Jēkaba vēstule Epistula Iacobi Jēk. Jas Ja Pētera 1. vēstule Epistula I Petri 1Pēt. 1 Pet 1P Pētera 2. vēstule Epistula II Petri 2Pēt. 2 Pet 2P Jāņa 1. vēstule Epistula I Ioannis 1Jņ. 1 Jn 1J, 1Jn Jāņa 2. vēstule Epistula II Ioannis 2Jņ. 2 Jn 2J, 2Jn Jāņa 3. vēstule Epistula III Ioannis 3Jņ. 3 Jn 3J, 3Jn Jūdas vēstule Epistula Iudae Jūd. Jude J Jāņa atklāsmes grāmata Apocalypsis Ioannis Jņ. atkl. Rev R

 Atsauces 

 Ārējās saites 

 Vecās un Jaunās Derības raksti latviešu valodā.


Kategorija:Bībele